Iggy Pop

Iggy Pop (* rod. James Newell Osterberg, Jr. 21. apríl, 1947, Muskegon, Michigan, USA) je americký punk rockový spevák a občasný herec. 

Napriek tomu že mal iba čiastočný komerčný úspech, Pop sa považuje za jedného z najväčších vzorov punk rocku a jeho príbuzných štýlov. Niekedy nazývaný aj ako „Krstný otec punku“ alebo „Rockový leguán“ a je známy aj svojou dynamikou na pódiu.

Pop bol spevákom kapely The Stooges z prelomu 60. a 70. rokov ktorá mala veľký vplyv na podobu hard rocku a začiatky punku (medzi fanúšikov Stooges patrili aj Ramones). The Stooges sa preslávili svojimi koncertmi, na ktorých Pop skákal z pódia (týmto sa objavil tzv. „stage diving“), s hruďou natretou syrovým maslom a niekedy aj arašidovým maslom alebo dorezaný rozbitou fľašou. Veľa neskorších spevákov tieto Popove kúsky imitovalo.

Aj keď už nebol taký divý, ako za čias Stooges, Pop bol striedavo úspešný ako sólový spevák 25 rokov. Medzi jeho najznámejšie pesničky patrí napríklad „Lust for Life“, „I'm Bored“ alebo „The Passenger“ (založená na básničke od Jima Morrisona).

 Kariéra 
V roku 1964 začína v skupine Iguanas ako bubeník (vyšiel 1 singel). Roku 1965 odchádza už ako spevák do detroitskej R&B skupiny The Prime Movers. V tom čase si dáva prezývku Iggy Pop. Až v roku 1967 zakladá legendárnu skupinu The Psychedelic Stooges (následne Iggy & The Stooges) a to v zložení Iggy Pop, Ron Asheton, Scott Asheton, Dave Alexander. Prvý album produkoval John Cale a darilo sa mu pomerne dobre. Nasleduje rok 1970 a personálne zmeny v kapele: v lete prichádza S. Mackay, B. Cheatham a J. Williamson, no už po mesiaci Cheatham kapelu opúšťa, spolu s D. Alexandrom. Nový člen je Z. Zettner, onedlho vystriedaný Reccom.

V nasledujúcom roku sa kapela rozpadáva, keď jedna z príčin sú drogy (Iggy sa lieči na Floride). V 1972 dochádza k obnoveniu Stooges v zložení Iggy Pop, R. Asheton, S. Asheton, (J. Williamson), Scott Thurston. V tom čase používali názov Iggy Pop & The Stooges. Kapela sa po dvoch rokoch opäť rozpadáva (1973 - J. Williamsona  nahradil S. Thurston). V roku 1975 s Iggy opäť lieči a v tom čase mu pomáha jeho kamarát David Bowie a ich spolupráca je obojstranná, keď sa Pop objaví aj na Bowieho albume Low.

Veľmi sa cení album Idiot, ktorý sa zvačajne označuje za prvú sólovú platňu. V roku 1979 sa na Iggyho koncertnej kapele objavuje o. i. Glen Matlock (ex - Sex Pistols), Jackie Clark (ex - Ike & Tina Turner) a S. Thurston. Na albume New Values (1979) sa zúčastňuje S. Thurston, S. Asheton, J. Williamson a Fred “Sonic” Smith. Album Soldier (1980) sa veľmi cení a medzi hudobníkmi sa tu objavuje o. i. Barry Andrews zo skupiny XTC, D. Bowie, členovia skupiny Simple Minds - Ivan Král a G. Matlock.

V roku 1981 sa Iggy Pop presadzuje tanečným hitom Bang Bang. O rok neskôr spolupracuje s Chrisom Steinom na hudbe k filmu Rock´n´Rule a v roku 1985 účinkuje vo filme Sid and Nancy (o rok neskôr hrá aj vo filme Farba peňazí).

Album Instinct (1988) produkoval Bill Laswell a spolupracoval na ňom Steve Jones (ex - Sex Pistols). Stvárnil hlavnú úlohu vo filme Cry Baby (1990) a hrá aj vo filme Hardware. Pomerne dobre sa darilo albumu Brick By Brick (1990) vrátane singla Candy (duet s Kate Piersonovou so skupinou B-52´s).

 Diskografia 
náhľad|Iggy Pop na koncerte v roku 1979
náhľad|Iggy Pop na koncerte v roku 1987
náhľad|Iggy Pop na koncerte v roku 2006
 Albumy 
 Zo Stooges 
 1969 - The Stooges
 1970 - Fun House
 1973 - Raw Power 1977 - Metallic K.O. (live)
 1995 - Open Up and Bleed (live)
 2007 - The Weirdness S Jamesom Williamsonom 
 1977 - Kill City Sólo 
 Štúdiovky 
 1977 - The Idiot 1977 - Lust for Life 1979 - New Values 1980 - Soldier 1981 - Party 1982 - Zombie Birdhouse 1986 - Blah Blah Blah 1988 - Instinct 1990 - Brick by Brick 1993 - AAmerican Caesar 1996 - Naughty Little Doggie 1999 - Avenue B 2001 - Beat 'Em Up 2003 - Skull Ring 2009 - Preliminaires 2012 - Apres 2016 - Post Pop Depression 2019 - Free 2023 - Every Loser Živo 
 1978 - TV Eye Live 1977 1994 - Berlin 91 1996 - Best Of...Live Kompilácie 
 1996 - Pop Music 1996 - Nude & Rude: The Best of Iggy Pop 2005 - A Million in Prizes: The Anthology''

 Iné projekty 

 Zdroj 

 Externé odkazy 
 iggy-pop.com 


Kategória:Rockoví speváci USA
Kategória:Rockoví gitaristi USA
Kategória:Rockoví klávesisti USA
Kategória:Rockoví bubeníci USA
Kategória:Hudobní producenti USA
Kategória:Glam rockoví hudobníci
Kategória:Osobnosti z Michiganu
Kategória:Osobnosti USA anglického pôvodu
Kategória:Osobnosti USA dánskeho pôvodu
Kategória:Osobnosti USA nórskeho pôvodu
Kategória:Osobnosti USA nemeckého pôvodu